Педагогі не павінны выстаўляць сябе ў сацыяльных сетках у непрыстойным выглядзе. Такое меркаванне выказалі і баць­кі падчас бацькоўскага сходу, на якім я ўзняла гэтае пытанне. Яны лічаць, што настаўнік для таго і вучыўся, каб быць прыкладам і ўзорам для ўсіх і памятаць пра гэта заўсёды. Магчыма трэба распрацаваць меры дысцыплінарнага ўздзеяння ў адносінах да супрацоўнікаў адукацыйных устаноў, якія парушаюць нормы педагагічнай і чалавечай этыкі ў віртуальнай прасторы. Не лішнім было б і настаўнікам, як медыкам, даваць прафесійную клятву, якая б выражала асноўныя маральна-этычныя прынцыпы іх паводзін.